**JAVASLAT**

**az Ohmüllner Márton sétány melletti parkoló és járda kialakítására vonatkozóan**

Biatorbágy Város Önkormányzata 2019. évben az Ohmüllner Márton sétány mentén Sportparkot alakított ki pályázati forrásból, melyben az építés I. ütemeként, futókört, kisgyermekjátszóteret és egy multifunkcionális sportpályát építtetett meg.

A Sportpark I. üteme nem tartalmazott szilárd burkolatú parkoló építést. A II. ütemre tervei szertint a parkolók az Ohmüllner Márton sétányra merőlegesen kerülnének kialakításra. Ez a kialakítás több okból sem előnyös: egyrészt a telek mellett, teljes hosszban húzódó ELMŰ vezetéket és lámpákat ki kell váltani, másrészt a parkba látogató autósok az Ohmüllner Márton sétány útján forgolódva oldhatnák meg a ki- és betolatást, ami a forgalmat akadályozhatja, balesetveszélyes állapotot idéz elő.

A Sportpark autóval való megközelítése céljából, jelenleg egy ideiglenesen murvásan kialakított parkoló áll rendelkezésre a park északkeleti sarkában. Mivel a murvás parkoló száraz időszakban nagyon porzik, zavarja ezzel az ott lakókat, így az Önkormányzat felkérte a tervezőket, hogy a II. ütem megvalósítása előtt vizsgálják felül az eredeti parkolókialakítást és a jelengi helyen, szilárd burkolatú parkoló kiépítésére és a felnőtt sportpark megközelítésére adjanak javaslatot.

A tervezők 7 verziót készítettek a burkolt parkoló kialakítására, melyet mellékelek. Eltérés csak a körbekerített sportpálya melletti parkoló kialakítást illetően van. A „D” típusú, felnőtt kondipark közeli parkolóhelyek kialakítására egyféle tervezői javaslat áll rendelkezésre.

Az egyes parkoló kialakítási változatok összehasonlítását az alábbi táblázat foglalja össze:

| Szempontok | 1. vált. | 2. vált. | 3. vált. | 4. vált. | 5. vált. | 6. vált. | 7. vált. |
| --- | --- | --- | --- | --- | --- | --- | --- |
| Parkolóhelyek száma | 27 | 30 | 30 | 31 | 29 | 28 | 30 |
| Bővítési lehetőség | parkolóh. megszünt. nélkül is adott a lehetőség | parkolóh. megszünt. nélkül is adott a lehetőség | 2 parkolóh. megszünt. -vel | 2 parkolóh. megszünt. -vel | 2 parkolóh. megszünt. -vel | 2 parkolóh. megszünt. -vel | 2 parkolóh. megszünt. -vel |
| Járdaszakasz a sportpálya felőli parklóhelyek végén, összefüggően, a sportpálya hosszában, azzal párhuzamosan | van | nincs | van | nincs | van | van | nincs |
| Plusz járda a parkolótól a park járda/sétaút hálózatára csatlakoztatva | szükséges | szükséges | szükséges | szükséges | szükséges | szükséges | szükséges |
| ülőtámfal | nincs | van | nincs | van | nincs | nincs | nincs |
| kamerás megfigyelés  | szükséges | szükséges | szükséges | szükséges | szükséges | szükséges | szükséges |

Tekintettel a sportpálya és a parkoló közötti szintkülönbségre, az ülőtámfalat tartalmazó verziók (2. vagy 4.) kialakítása javasolt.

Tervezők elkészítették a felnőtt játszótér mellett kialakítandó parkolók koncepció tervét is. Az itt történő átalakítás során a terület vízelvezetésének kezelésére is lehetőség nyílik.

A koncepcióterv a futókör és az úttest közötti területen jeleníti meg a járdát, mely több ponton is rácsatlakozik a park jelenlegi sétányára. Egyrészt az utca, másrészt a sportpark gyalogosforgalmának lebonyolítására is alkalmas lenne. Közlekedésbiztonságilag és közérzetileg is kedvező kialakítás.

Járda kialakítására aternatív elképzelés az Ohmüllner sétányon a lakóingatlanok előtti közterületen történő megvalósítás, azonban ez a verzió közlekedésbiztonságilag és funkcioánlisan sem ideális: nem szolgálja ki a park gyalogos forgalmát, a lakóingaltanok előtt kialakult állapot bolygatásával járna a kialakítás és a rendszeres gépjármű ki és behajtás miatt közlkedésbiztonságilag kockázatos.

A koncepciótervhez képest javasolt többlet műszaki tartalom:

* kamerás megfigyelő rendszer a sportpálya melletti parkoló területére (rallizás és jogszabályba ütköző tevékenységektől történő elrettentés céljából)
* járda kiegészítése (meghosszabbítása) egészen a kialakítandó parkolóig

**Biatorbágy, 2021. október 1.**

 **Zentainé Agárdi Annamária**

 **Műszaki Osztály**